الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. "الله يجازيك يا عم عبد الناصر" هي قصيدة قومية مصرية بالعامية المصرية للشاعر المصري الكبير عبد الرحمن الابنودى. الليل مليّل والألم عاصر لسه اللى بيبيع أمته كسبان وكل يوم أطلع أنا الخاسر أما أنت خميت مصر دى خمة يوم ما ناديت بالعشق للأمة ورطتنا نعشق خريطة عبيطة وبشر ما نعرفهاش وبلاد.. ما بنزورهاش إلا.. فواعلية وبنايين وسواقين وخدامين.. وطباخين.. وكناسين بلاد أسافرها سعيد أرجع حزين حبيتها زى ما قلت لي.. وأكتر ع الأجنبى ما استكترتش.. عليا تستكتر ع الأجنبى ما اتنقورتْش عليا تتنقور تطمع فى دمعي وف تعاسة راتبي مُلهم أنا.. وأعمل غبى وأدى الألم يا عم عبد الناصر زاحف وبيحاصر وآدى الجميع خاسر وآدى فجر أمتنا الجميل مغلوب وآدى انتحار الأمة بالمقلوب وأنا… غريب الدار.. لابسنى توب العار ساكن فى وطنى بالإيجار قاعد أنا ع الجسر فى القيَّالة من قلب اللهيب مِنشالة وقلبى.. ساقية حزن سَيالة باغنى.. ما أعرف مغنى وألاّ عديد زى افتكار الميتين.. فى العيد. باعانى وحدانى شياطينى لابسانى والأمة قدامى..